ความผิดอะไรบ้างที่ต้องรับโทษประหารชีวิตในประเทศอินเดีย
ในปี 2018 โทษประหารชีวิตส่วนใหญ่ถูกใช้กับผู้กระทำความผิดฐานฆาตกรรม และฆาตกรรมที่เกี่ยวข้องกับความรุนแรงทางเพศที่ 45 คน และ 58 คน ตามลำดับ

ในหลายหมวดของประมวลกฎหมายอาญา (ปี 1860) ของอินเดีย อนุญาตให้ลงโทษประหารชีวิตได้

นอกจากนี้ยังมีกฎหมายของส่วนกลางและกฎหมายระดับรัฐอีก 24 ฉบับ ที่มีโทษประหารชีวิต

จากข้อมูลของมหาวิทยาลัยกฎหมายแห่งชาติ (National Law University) ในกรุงนิวเดลี ระบุว่า นับตั้งแต่ได้รับเอกราชในปี 1947 การประหารชีวิตส่วนใหญ่เกิดขึ้นในรัฐอุตตรประเทศ ซึ่งได้ประหารชีวิตคนไป 354 คน รองลงมาได้แก่รัฐหรยาณา 90 คน และรัฐมัธยประเทศ 73 คน

ข้อมูลจาก ม.กฎหมายแห่งชาติ ระบุว่า ในปี 2018 เพียงปีเดียว ศาลต่าง ๆ ได้ลงโทษประหารชีวิต 162 คน เพิ่มขึ้นจากปีก่อนหน้า 50% และถือเป็นจำนวนที่สูงที่สุดในรอบเกือบ 20 ปี

จำนวนโทษประหารชีวิตจากความผิดฐานฆาตกรรมที่เกี่ยวข้องกับความรุนแรงทางเพศที่ศาลในอินเดียตัดสินในปี 2018 เพิ่มขึ้น 35% จากปีก่อนหน้า ส่วนหนึ่งเป็นผลมาจากการแก้กฎหมาย

ส่วนในปากีสถาน ปีที่แล้วมีการตัดสินลงโทษประหารชีวิตไปกว่า 250 คน และในบังกลาเทศมากกว่า 229 คน

ขณะที่ทั่วโลก จากสถิติพบว่า มีการลงโทษประหารชีวิตในปี 2018 ที่ 2,531 คน น้อยกว่าในปี 2017 ซึ่งอยู่ที่ 2,591 คน
92.ข่าวสารทั่วไป สถิติต่างๆ